Rossiyaning Leningrad viloyatidagi Volosovsk tumani hududidagi yo‘lda harakatlanayotgan avtomobil losni urib yubordi. Natijada berilgan zarbadan havoga uchgan jonivor qarama-qarshi yo‘nalishda kelayotgan avtomobil tomiga tushgan va haydovchining o‘limiga sabab bo‘lgan. Bu haqda mahalliy organlarga asoslangan holda 47news.ru xabar bergan. Ma’lum bo‘lishicha, 22 iyunga o‘tar kechasi "Rogovitsy-Kalatino" yo‘lining birinchi kilometrida BMW 730 rusumli mashina losni urib yuborgan. Los esa qarama-qarshi yo‘nalishda kelayotgan Audi A4 rusumli mashina ustiga tushib, haydovchining o‘limiga sabab bo‘lgan.